Afrikaans huistaal, Wat 'n ramp! - 05, By OpenStax | Jobilize
3.4 Wat 'n ramp! - 05
3.4 Wat 'n ramp! - 05 3
Hoë-frekwensie woorde en nuwe woordeskat word hersien.
'n Ramp tref die maats in die bos. Uil gee goeie raad.
Skrif tussen lyne kry aandag.
Leerders word bewus van mense met liggaamlike gebreke. Hulle het spesiale versorging nodig en ander moet nie neersien op hulle nie. Gevoelens word bespreek en leerders word bewus van wat veroorsaak ongelukkigheid, hartseer, vrees ens.
Leerders leer meer van die natuur naamlik, akkedisse; hoe om die natuur te bewaar en te versorg.
Die Graad 1's behoort nou min of meer in die helfte van die jaar te wees. Hulle ken al hulle enkelklanke en gaan nou meer aandag gee aan woordbou, asook die aanleer van dubbelklanke. In hierdie module word aa, ee en oo aangeleer. Onthou om hierdie klanke op gereelde basis vir die leerders te flits.
In hierdie module begin die leerders in dik lyntjies skryf. Sommige skole verkies dat die leerders direk in dun lyntjies begin skryf, of slegs in die helfte van die lyntjie skryf. In daardie geval moet die module asseblief aangepas word.
Leerders moet elke week ten minste een storie skryf. Laat hulle die woorde op hulle woordeskatbladsye en hulle woordeboekies hiervoor gebruik. Gee aan hulle 'n onderwerp soos "Willie", of "Willie en Makkie gaan speel", of "Makkie se partytjie". Daar is verskeie uitkomste wat hierop van toepassing is. Die onderwyser kan, soos wat hy / sy in die klas op sekere aspekte van skryf fokus, self besluit watter uitkoms by watter geleentheid geassesseer gaan word.
LU 4.5 LU 4.6 LU 6.2 LU 6.3
Die leerders behoort nou al meer selfstandig te wees om groter verantwoordelikheid te aanvaar. Deel hiervan is om self boodskappe tuis en by die skool korrek oor te dra. Leerders kan dit eers in die klas oefen, waar die opvoeder vir hulle 'n boodskap gee om aan 'n ander opvoeder of selfs aan 'n ander leerder oor te dra. Toets die leerders gereeld hierin. Stuur op spesifieke dae 'n vraag of boodskap huis toe en laat die leerders die volgende dag die antwoord terug rapporteer. Doen dit gereeld totdat die leerders dit korrek kan doen.